Polaroid

„Polaroid Corporation“ – JAV fototechnikos ir buitinės elektronikos prekių gamintoja. „Polaroid“ labiausiai pagarsėjo savo momentinės fotografijos technologijomis ir išskirtiniais fotoaparatais, kuriais buvo padaromos momentinės nuotraukos.

miniatiūra|225Zpx|left|SSRS gaminto momentinio fotoaparato modelis
Kompaniją „Polaroid“ įkūrė 1937 m. Edwin Herbert Land. Veiklą pradėjo nuo poliarizuotų akinių gamybos. 1948 m. buvo pagamintas pirmasis momentinis fotoaparatas. Jame kartu su fotografiniu popieriumi vienoje pakuotėje buvo talpinami ir visi nuotraukos ryškinimui reikalingi chemikalai, ir visiškai paruošta nuotrauka būdavo pagaminama per mažiau nei minutę. Pajamos iš šių ir kitų produktų pasiekė trijų milijardų dolerių piką 1991 m.http://www.technologijos.lt/n/technologijos/fotografija/straipsnis/Atsisveikinimas-su-momentine-Polaroid-fotografija?name=straipsnis-1758&l=2 Prasidėjus skaitmeninių fotoaparatų erai, kompanijos reikalai ėmė prastėti. Nesugebėdama rinkai pristatyti konkurencingo skaitmeninio fotoaparato modelio, kompanija susidūrė su finansiniais sunkumais ir subankrutavo. Pirmą kartą tai nutiko 2001 m., o antrąjį kartą – 2008 m. Ji paskelbė atsisakanti momentinės fotografijos technologijos. Kompanija galiausiai buvo likviduota. Bet „Polaroid“ prekinis ženklas išliko ir toliau – jį 2009 m. įsigijo „Gordon Brothers“ ir „Hilco“. Naudojant „Polaroid“ prekinį ženklą, yra licencijuojama fotoaparatų, spausdinimo popieriaus ir kitų elektronikos prekių gamyba.

 Šaltiniai 

 Nuorodos 

 „Polaroid“ kompanijos svetainė

Kategorija:JAV įmonės
Kategorija:Fotoaparatų gamybos kompanijos